ddrg/super_eurlex huggingface dataset:
20050718

Решение на Съвета

от 18 юли 2005 година

за сключването на Евро-средиземноморското споразумение за асоцииране между Европейската общност и нейните държави-членки, от една страна, и Народна демократична република Алжир, от друга страна

(2005/690/ЕО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по- специално член 310 във връзка с член 300, параграф 2, първа алинея, второ изречение и член 300, параграф 3, втора алинея от него,

като взе предвид предложението на Комисията,

като взе предвид съгласието на Европейския парламент [1],

като има предвид, че:

(1) Евро-Средиземноморското споразумение за асоцииране между Европейската общност и нейните държави-членки, от една страна, и Народна демократична република Алжир, от друга страна, е подписано от името на Европейската общност във Валенсия на 22 април 2002 г. при евентуално сключване на по-късна дата.

(2) Настоящото споразумение следва да бъде сключено,

РЕШИ:

Член 1

1. Европейската общност одобрява Евро-средиземноморското споразумение за асоцииране между Европейската общност и нейните държави-членки, от една страна, и Народна демократична република Алжир, от друга страна, включително приложенията и протоколите, приложени към него, както и съвместните декларации и декларациите на Европейската общност, приложени към Заключителния акт.

2. Текстовете, посочени в параграф 1, са приложени към настоящото решение.

Член 2

1. Позицията на Общността, в рамките на Съвета по асоцииране и Комитета по асоцииране, се определя от Съвета на базата на предложение от Комисията или, когато е уместно, от Комисията, в съответствие със съответните разпоредби на договорите.

2. В съответствие с член 93 от Евро-средиземноморското споразумение за асоцииране председателят на Съвета контролира Съвета по асоцииране. Представител на Комисията контролира Комитета по асоцииране съгласно неговия правилник за работа.

3. Решението за публикуване на решенията на Съвета по асоцииране и Комитета по асоцииране в Официален вестник на Европейския съюз се взема случай по случай съответно от Съвета и от Комисията.

Член 3

Председателят на Съвета е оправомощен от името на Общността да определи лицето/а, упълномощено/и да представи/ят нотификацията, предвидена в член 110 от Споразумението.

Съставено в Брюксел на 18 юли 2005 година.

За Съвета

Председател

J. Straw

[1] ОВ С 279 Е, 20.11.2003 г., стр. 115.

--------------------------------------------------
BR-1

Щатите: Mato Grosso do Sul (без общини Sonora, Aquidauana, Bodoqueno, Bonito, Caracol, Coxim, Jardim, Ladario, Mirиa, Pedro Gomes, Porto Murtinho, Rio Negro, Rio Verde of Mato Grosso и Corumbá), Paraná и Sao Paulo, Minas Gerais (без регионалните делегации на Oliveira, Passos, São Gonçalo de Sapucai, Setelagoas и Bambuí), Espíritu Santo, Santa Catarina, Goias и регионалните единици на Cuiaba (без общини San Antonio de Leverger, Nossa Senhora do Livramento, Pocone и Barão de Melgaço), Caceres (без общините на Касерес), Lucas do Rio Verde (без общините на Itiquiora), Barra do Garça и Barra do Bugres в Mato Grosso.

BOV
20050920

Решение на Съвета

от 20 септември 2005 година

за подписване от името на Общността на Споразумението между Европейската общност и Кралство Дания относно компетентността, признаването и изпълнението на решения по граждански и търговски дела

(2005/790/ЕО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 61, буква в) от него във връзка с член 300, параграф 2, първа алинея, първо изречение от него,

като взе предвид предложението на Комисията,

като има предвид, че:

(1) В съответствие с членове 1 и 2 от Протокола относно позицията на Дания, приложен към Договора за Европейския съюз и Договора за създаване на Европейската общност, разпоредбите на Регламент (ЕО) № 44/2001 на Съвета от 22 декември 2000 г. относно компетентността, признаването и изпълнението на съдебни решения по граждански и търговски дела [1] не са обвързващи за Дания и не се прилагат от нея.

(2) С Решение от 8 май 2003 г. Съветът по изключение упълномощи Комисията да договори споразумение между Европейската общност и Кралство Дания за разширяване на действието на разпоредбите на горепосочения регламент по отношение на Дания.

(3) Комисията, от името на Общността, се договори за такова споразумение с Кралство Дания.

(4) Обединеното кралство и Ирландия, в съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и Договора за създаване на Европейската общност, участват в приемането и прилагането на настоящото решение.

(5) В съответствие с членове 1 и 2 от Протокола относно позицията на Дания, Дания не участва в приемането на настоящото решение, то не я обвързва и не се прилага от нея.

(6) Споразумението, парафирано в Брюксел на 17 януари 2005 г., следва да бъде подписано,

РЕШИ:

Член 1

Подписването на Споразумението между Европейската общност и Кралство Дания относно компетентността, признаването и изпълнението на решения по граждански и търговски дела се одобрява от името на Общността, при условие че има решение от Съвета за сключване на посоченото споразумение.

Текстът на споразумението е приложен към настоящото решение.

Член 2

Председателят на Съвета е оправомощен да посочи лицето/ата, упълномощено/и да подпише/ат споразумението от името на Общността при условие на неговото сключване.

Съставено в Брюксел на 20 септември 2005 година.

За Съвета

Председател

M. Beckett

[1] ОВ L 12, 16.1.2001 г., стр. 1. Регламент, последно изменен с Регламент (ЕО) № 2245/2004 на Комисията (ОВ L 381, 28.12.2004 г., стр. 10).

--------------------------------------------------
20050920

Решение на Съвета

от 20 септември 2005 година

относно подписването от името на Общността на Споразумението между Европейската общност и Кралство Дания за връчване на съдебни и извънсъдебни документи по граждански или търговски дела

(2005/794/ЕО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 61, буква в) от него във връзка с член 300, параграф 2, първа алинея, първо изречение от него,

като взе предвид предложението на Комисията,

като има предвид, че:

(1) Съгласно членове 1 и 2 от Протокола за позицията на Дания, приложен към Договора за Европейския съюз и Договора за създаването на Европейската общност, Дания не е обвързана от разпоредбите на Регламент (ЕО) № 1348/2000 на Съвета от 29 май 2000 г. относно връчването в държави-членки на съдебни и извънсъдебни документи по граждански или търговски дела [1] и не е обект на неговото прилагане.

(2) Със своето Решение от 8 май 2003 г. Съветът предостави на Комисията изключителни пълномощия да договори споразумение между Европейската общност и Кралство Дания, с което разпоредбите на горепосочения регламент да се разпрострат и върху Дания.

(3) Комисията от името на Общността договори такова споразумение с Кралство Дания.

(4) Обединеното кралство и Ирландия съгласно член 3 от Протокола за позицията на Обединеното кралство и Ирландия, приложен към Договора за Европейския съюз и Договора за създаването на Европейската общност, участват в приемането и прилагането на настоящото решение.

(5) Съгласно членове 1 и 2 от Протокола за позицията на Дания, Дания не участва в приемането на настоящото решение, то не я обвързва и не се прилага от нея.

(6) Споразумението, парафирано в Брюксел на 17 януари 2005 г., следва да бъде подписано,

РЕШИ:

Член 1

Подписването на Споразумението между Европейската общност и Кралство Дания за връчване на съдебни и извънсъдебни документи по граждански или търговски дела се одобрява от името на Общността, при условие че има решение на Съвета за сключването на посоченото споразумение.

Текстът на споразумението е приложен към настоящото решение.

Член 2

Председателят на Съвета е оправомощен да посочи лицето/ата, упълномощено/и да подпише/ат споразумението от името на Общността при условие на неговото сключване.

Съставено в Брюксел на 20 септември 2005 година.

За Съвета

Председател

M. Beckett

[1] ОВ L 160, 30.6.2000 г., стр. 37.

--------------------------------------------------
(2)

Мандатът на сегашните външни одитори на Централната банка и на the Financial Services Authority of Ireland е изтекъл и няма да бъде подновен. Затова е необходимо да се назначат външни одитори считано от финансовата 2005 г.
20051125

Решение на Комисията

от 25 ноември 2005 година

за присъединяване на Европейската общност за атомна енергия към Конвенцията за помощ в случай на ядрена авария или радиационна аварийна обстановка

(2005/845/Евратом)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност за атомна енергия, и по-специално член 101, втори параграф от него,

като взе предвид Решението на Съвета от 23 май 2005 г., с което се одобрява сключването на Конвенцията за помощ в случай на ядрена авария или радиационна аварийна обстановка,

като има предвид, че:

(1) Двадесет и три държави-членки са договарящи се страни по Конвенцията за помощ в случай на ядрена авария или радиационна аварийна обстановка.

(2) Европейската общност за атомна енергия следва да се присъедини към Конвенцията за помощ в случай на ядрена авария или радиационна аварийна обстановка,

РЕШИ:

Член 1

Присъединяването към Конвенцията за помощ в случай на ядрена авария или радиационна аварийна обстановка с настоящото се одобрява от името на Европейската общност за атомна енергия.

Текстът на Конвенцията за помощ в случай на ядрена авария или радиационна аварийна обстановка и декларацията на Европейската общност за атомна енергия съгласно разпоредбите на член 14, параграф 5, буква в) от тази конвенция са прикрепени към настоящото решение.

Член 2

Инструментът за присъединяване се депозира при генералния директор на Международната агенция за атомна енергия, който е депозитар на Конвенцията за помощ в случай на ядрена авария или радиационна аварийна обстановка, колкото е възможно по-скоро след приемането на настоящото решение, под формата на писмо, подписано от ръководителя на Делегацията на Европейската комисия към международните организации във Виена.

Съставено в Брюксел на 25 ноември 2005 година.

За Комисията

Andris Piebalgs

Член на Комисията

--------------------------------------------------
20051125

Решение на Комисията

от 25 ноември 2005 година

за присъединяване на Европейската общност за атомна енергия към Конвенцията за оперативно уведомяване за ядрена авария

(2005/844/Евратом)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност за атомна енергия, и по-специално член 101, втори параграф от него,

като взе предвид Решението на Съвета от 23 май 2005 г., с което се одобрява сключването на Конвенцията за оперативно уведомяване за ядрена авария,

като има предвид, че:

(1) Двадесет и четири държави-членки са договарящи се страни по Конвенцията за оперативно уведомяване за ядрена авария.

(2) Европейската общност за атомна енергия следва да се присъедини към Конвенцията за оперативно уведомяване за ядрена авария,

РЕШИ:

Член 1

Присъединяването към Конвенцията за оперативно уведомяване за ядрена авария с настоящото се одобрява от името на Европейската общност за атомна енергия.

Текстът на Конвенцията за оперативно уведомяване за ядрена авария и декларацията на Европейската общност за атомна енергия съгласно разпоредбите на член 12, параграф 5, буква в) от тази конвенция са прикрепени към настоящото решение.

Член 2

Инструментът за присъединяване се депозира при генералния директор на Международната агенция за атомна енергия, който е депозитар на Конвенцията за оперативно уведомяване за ядрена авария, колкото е възможно по-скоро след приемането на настоящото решение, под формата на писмо, подписано от ръководителя на Делегацията на Европейската комисия към международните организации във Виена.

Съставено в Брюксел на 25 ноември 2005 година.

За Комисията

Andris Piebalgs

Член на Комисията

--------------------------------------------------
20051003

Решение на Съвета

от 3 октомври 2005 година

за подписване на Протокол към Рамковата спогодба за търговия и сътрудничество между Европейската общност и нейните държави-членки, от една страна, и Република Корея, от друга, с цел да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

(2005/891/ЕО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 57, параграф 2, член 71, член 80, параграф 2, член 133 и член 181а от него във връзка с член 300, параграф 2, първа алинея от него,

като взе предвид Акта за присъединяване от 2003 г., и по-специално член 6, параграф 2 от него,

като взе предвид предложението на Комисията,

като има предвид, че:

(1) На 3 декември 2004 г. Съветът упълномощи Комисията от името на Общността и нейните държави-членки да започне преговори с Република Корея с цел да се адаптира Рамковата спогодба за търговия и сътрудничество между Европейската общност и нейните държави-членки от една страна, и Република Корея, от друга [1], с цел да се вземе предвид присъединяването на 10-те нови държави-членки към Европейския съюз.

(2) Тези преговори бяха приключени по начин, удовлетворителен за Комисията.

(3) Протоколът следва да бъде подписан от името на Общността и нейните държави-членки,

РЕШИ:

Член единствен

Оправомощава председателя на Съвета да определи лицето/лицата, упълномощенo/и да подпишe/ат от името на Общността и на нейните държави-членки, Протокола към Рамковата спогодба за търговия и сътрудничество между Европейската общност и нейните държави-членки, от една страна, и Република Корея, от друга, с цел да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.

Текстът на протокола е приложен към настоящото решение.

Съставено в Люксембург на 3 октомври 2005 година.

За Съвета

Председател

D. Alexander

[1] ОВ L 90, 30.3.2001 г., стр. 46.

--------------------------------------------------
20050425

Решение на Съвета

от 25 април 2005 година

за подписване и временно прилагане на Протокол към Евро-средиземноморското споразумение за асоцииране между Европейските общности и техните държави-членки, от една страна, и Република Тунис, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

(2005/721/ЕО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 310 във връзка с член 300, параграф 2, първа алинея, първо изречение от него,

като взе предвид Акта за присъединяване от 2003 г., и по-специално член 6, параграф 2 от него,

като взе предвид предложението на Комисията,

като има предвид, че:

(1) На 10 февруари 2004 г. Съветът упълномощи Комисията от името на Общността и нейните държави-членки да започне преговори с Република Тунис с оглед привеждане в съответствие с Евро-средиземноморското споразумение за асоцииране между Европейските общности, от една страна, и Република Тунис, от друга страна [1], за да се вземе предвид присъединяването на новите държави-членки към Европейския съюз.

(2) Тези преговори са приключили удовлетворително за Общността.

(3) Протоколът, договорен с Република Тунис, предвижда в член 12, параграф 2 временно прилагане на протокола преди влизането му в сила.

(4) След като е сключен, протоколът следва да бъде подписан от името на Общността и прилаган временно,

ПРИЕ НАСТОЯЩОТО РЕШЕНИЕ:

Член 1

Оправомощава председателя на Съвета да определи лицето/ата, упълномощено/и да подпише/ат от името на Общността и нейните държави-членки Протокола към Евро-средиземноморското споразумение за асоцииране между Европейските общности и техните държави-членки, от една страна, и Република Тунис, от друга страна, за да се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз.

Текстът на протокола е прикрепен към настоящото решение.

Член 2

Протоколът, посочен в член 1, се прилага временно от 1 май 2004 г. при условие че бъде сключен.

Съставено в Люксембург на 25 април 2005 година.

За Съвета

Председател

J. Asselborn

[1] ОВ L 97, 30.3.1998 г., стр. 2.

--------------------------------------------------
20050920

Решение на Съвета

от 20 септември 2005 година

за сключване на Протокол за установяване на връзки на сътрудничество между Европейските общности и техните държави-членки, от една страна, и Хашемитското кралство Йордания, от друга страна, като се вземе предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз

(2005/735/ЕО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 310 във връзка с член 300, параграф 2, първа алинея, второ изречение и с член 300, параграф 3, втора алинея от него,

като взе предвид Акта за присъединяване от 2003 г., и по-специално член 6, параграф 2 от него,

като взе предвид предложението на Комисията,

като взе предвид официалното съгласие на Европейския парламент [1],

като има предвид, че:

(1) Протоколът към Евро-средиземноморското споразумение за установяване на връзки на сътрудничество между Европейската общност и нейните държави-членки, от една страна, и Хашемитското кралство Йордания, от друга страна, е подписан от името на Европейската общност и нейните държави-членки на 31 май 2005 г.

(2) Протоколът следва да бъде одобрен,

РЕШИ:

Член единствен

С настоящото Протоколът към Евро-средиземноморското споразумение за установяване на връзки на сътрудничество между Европейските общности и техните държави-членки, от една страна, и Хашемитското кралство Йордания, от друга страна, за взимане под внимание на присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Словения и Словашката република към Европейския съюз се одобрява официално от името на Европейската общност и нейните държави-членки.

Текстът на протокола се прилага към настоящото решение [2].

Съставено в Брюксел на 20 септември 2005 година.

За Съвета

Председател

M. Beckett

[1] Официално съгласие, дадено на 6 септември 2005 г. (все още непубликувано в Официален вестник).

[2] Виж ОВ L 283, 26.10.2005 г., стр. 3.

--------------------------------------------------
20051221

Решение на Съвета

от 21 декември 2005 година

относно сключването от името на Европейската общност на Споразумението за предоставяне на безмитен режим за интегрални схеми с множество чипове (MCPs)

(текст от значение за ЕИП)

(2005/964/ЕО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 133 във връзка с член 300, параграф 2, първа алинея, първо изречение от него,

като взе предвид предложението на Комисията [1],

като има предвид, че:

(1) Интегралните схеми с множество чипове (MCPs) представляват нова форма на полупроводници, която не съществуваше по време на преговорите по Споразумението за информационните технологии в рамките на СТО. Ако на времето съществуваха, биха се възползвали от нулево мито по силата на Споразумението. Необходимо е да се улесни търговията с тази важна технология.

(2) Комисията договори от името на Общността Споразумение относно предоставянето на безмитен режим на интегралните схеми с множество чипове (наричано по-долу "Споразумението") в рамките на Среща на правителствата/властите за полупроводниците (СПВП).

(3) Споразумението премахва митата и таксите за интегралните схеми с множество чипове, като запазва консолидираните мита на СТО.

(4) Генералният секретар на Съвета на Европейския съюз, в качеството си на депозитар, завери Споразумението на 28 ноември 2005 г.

(5) Споразумението следва да бъде сключено от името на Общността.

(6) Параграф 7, буква а) от Споразумението предвижда, че след получаване на четири документа за одобрение, страните, които са ги депозирали договарят датата на влизането в сила на Споразумението. Комисията, в качеството ѝ на представител на Общността в СПВП, трябва да бъде упълномощена да договори дата за това с другите страни по Споразумението,

РЕШИ:

Член 1

Споразумението за предоставяне на безмитен режим за интегрални схеми с множество чипове (MCPs) е сключено от името на Общността.

Текстът на Споразумението е приложен към настоящото решение.

Член 2

Комисията е упълномощена да договори дата на влизане в сила на Споразумението с другите страни по него. Тази дата ще бъде публикувана в Официален вестник на Европейския съюз.

Член 3

Председателят на Съвета е упълномощен да посочи лицето или лицата, които ще депозират от името на Общността документа за одобрение на Споразумението съгласно параграф 7, буква б) от него.

Съставено в Брюксел на 21 декември 2005 година.

За Съвета

Председател

B. Bradshaw

[1] Все още непубликувано в Официален вестник.

--------------------------------------------------
Решение на Съвета

от 20 декември 2005 година

за подписването и временното прилагане на Споразумението под формата на размяна на писма между Европейската общност и Република Беларус за изменение на Споразумението между Европейската общност и Република Беларус относно търговията с текстилни продукти

(2005/948/ЕО)

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност, и по-специално член 133, във връзка с член 300, параграф 2, първо изречение от него,

като взе предвид предложението на Комисията,

като има предвид, че:

(1) Комисията е договорила от името на Общността двустранно споразумение за продължаване с една година на съществуващото двустранно споразумение и протоколите относно търговията с текстилни продукти с Република Беларус, с известен брой корекции за количествените граници.

(2) Под условие на възможното му сключване на по-късна дата споразумението следва да се подпише от името на Общността.

(3) Настоящото двустранно споразумение следва да се прилага временно от 1 януари 2006 г., в очакване на приключване на процедурите, необходими за неговото сключване, под условие на реципрочно временно прилагане от Република Беларус,

РЕШИ:

Член 1

Под условие на възможно сключване на по-късна дата, оправомощава председателя на Съвета да посочи лицата, упълномощени да подпишат Споразумението под форма на размяна на писма между Европейската общност и Република Беларус за изменение на Споразумението между Европейската общност и Република Беларус относно търговията с текстилни продукти (Споразумението).

Член 2

Споразумението се прилага временно до официалното му сключване и под условие за реципрочно временно прилагане на споразумението от Република Беларус, считано от 1 януари 2006 г.

Текстът на споразумението е приложен към настоящото решение.

Член 3

1. Ако Беларус не изпълни задълженията си съгласно параграф 2, точка 4 от споразумението, квотата за 2006 г. ще бъде намалена до нивата, приложими през 2005 г.

2. Решението за прилагане на параграф 1 се взема в съответствие с процедурите, посочени в член 17 от Регламент (ЕИО) № 3030/93 на Съвета от 12 октомври 1993 г. относно общи правила за внос на някои текстилни продукти от трети страни [1].

Член 4

Настоящото решение се публикува в Официален вестник на Европейския съюз.

То влиза в сила в деня след публикуването му.

Съставено в Брюксел на 20 декември 2005 година.

За Съвета

Председател

M. Beckett

[1] ОВ L 275, 8.11.1993 г., стр. 1. Регламент, изменен с Регламент (EО) № 1478/2005 (ОВ L 236, 13.9.2005 г., стр. 3).

--------------------------------------------------